MC เซ็นเอ็มโอยู “ม.เกษมบัณฑิต” สนับสนุนวัสดุอุปกรณ์นักศึกษา
MC เซ็นเอ็มโอยู “ม.เกษมบัณฑิต” สนับสนุนวัสดุและอุปกรณ์เพื่อใช้ในการเรียนการสอนของนักศึกษา
22 ก.พ. 2565

นายปิยะ โอฬารริกสุภัค ประธานเจ้าหน้าที่ด้านบัญชีและการเงิน บริษัท แม็คกรุ๊ป จำกัด (มหาชน) หรือ MC องค์กรธุรกิจค้าปลีก ประเภทสินค้าแฟชั่นและไลฟ์สไตล์ “แม็คยีนส์” ร่วมลงนามในบันทึกข้อตกลงให้การสนับสนุนวัสดุและอุปกรณ์เพื่อใช้ในการเรียนการสอน กับ ดร.เสนีย์ สุวรรณดี รองอธิการบดีฝ่ายวางแผนและพัฒนา มหาวิทยาลัยเกษมบัณฑิต เพื่อบูรณาการความร่วมมือในการสนับสนุนวัสดุและอุปกรณ์จากกระบวนการผลิตสินค้า เพื่อใช้เป็นประโยชน์ในการพัฒนาองค์ความรู้ให้กับนักศึกษาระหว่างมหาวิทยาลัยเกษมบัณฑิต กับ MC เมื่อวันที่ 18 กุมภาพันธ์ 2565 ณ ห้องเกษมทรรศน์ ชั้น 12 อาคารเกษมนครา วิทยาเขตร่มเกล้า มหาวิทยาลัยเกษมบัณฑิต